ส่งพัสดุ ธุรกิจเมกะเทรนด์
ตอนนี้หลายคนคงบ่นว่าเศรษฐกิจไทยไม่ดี ไม่รู้จะทำธุรกิจอะไรดี แต่รู้หรือไม่ว่าตอนนี้มีบริษัทหนึ่งในไทยที่กำลังเติบโตอย่างก้าวกระโดด สวนทางทุกธุรกิจอื่นทั้งหมด ธุรกิจนั้นคือ "ส่งพัสดุ" หลายคนคง งง ว่า ไปรษณีย์ไทยน่าจะผูกขาดในเรื่องนี้อยู่แล้ว และ ธุรกิจนี้ดูเหมือนจะไม่มีอะไรเลย ธุรกิจนี้น่าสนใจตรงไหน?  จริงๆแล้วธุรกิจนี้กำลังเป็น "เมกะเทรนด์" ของประเทศไทย
7 ก.ค. 2560

ตอนนี้หลายคนคงบ่นว่าเศรษฐกิจไทยไม่ดี ไม่รู้จะทำธุรกิจอะไรดี แต่รู้หรือไม่ว่าตอนนี้มีบริษัทหนึ่งในไทยที่กำลังเติบโตอย่างก้าวกระโดด สวนทางทุกธุรกิจอื่นทั้งหมด
 ธุรกิจนั้นคือ "ส่งพัสดุ" หลายคนคง งง ว่า ไปรษณีย์ไทยน่าจะผูกขาดในเรื่องนี้อยู่แล้ว และ ธุรกิจนี้ดูเหมือนจะไม่มีอะไรเลย ธุรกิจนี้น่าสนใจตรงไหน?
จริงๆแล้วธุรกิจนี้กำลังเป็น "เมกะเทรนด์" ของประเทศไทย
ก่อนหน้านี้เมื่อ 10 ปีที่แล้ว เราจะมองกันว่าห้างค้าปลีกสมัยใหม่ เช่น เซ็นทรัล โลตัส บิ๊กซี เป็นเมกะเทรนด์ของไทย
แต่ 10 ปีข้างหน้า เรื่องราวพวกนี้กำลังจะเปลี่ยนไป
เพราะการส่งพัสดุ กำลังเติบโตตามเมกะเทรนด์ที่ใหญ่กว่าอีกเรื่องหนึ่งคือ อินเตอร์เน็ต และ e-commerce
เมื่อการค้าในโลกออนไลน์ขยายตัวขึ้นอย่างก้าวกระโดด แล้วผู้ขายสินค้าออนไลน์จะส่งสินค้าให้ถึงมือผู้ซื้อได้ ก็ต้องใช้บริการส่งพัสดุ
พอเรื่องเป็นอย่างนี้ เมื่อไปรษณีย์ไทยมีกำลังมารองรับไม่พอ ทำให้ดีมานด์ล้น บริษัทเอกชนเก่งๆที่เข้ามาตอบโจทย์ลูกค้าได้ก็จะรับประโยชน์ไปเต็มๆ
หนึ่งในบริษัทนั้นก็คือ เคอรี่ เอ็กซ์เพรส
บริษัทเคอรี่ เอ็กซ์เพรส มีบริษัทแม่อยู่ที่ประเทศฮ่องกง และหุ้นของบริษัทมีให้ซื้อขายในตลาดหลักทรัพย์ประเทศฮ่องกงด้วย
จริงๆแล้ว เคอรี่ เอ็กซ์เพรส มีในไทยมานานกว่า 11 ปี แล้ว ในรูปแบบ B2B หรือการส่งสินค้าจากบริษัทไปอีกบริษัท
แต่เคอรี่พึ่งมาบูมมากในช่วงหลังๆสำหรับการส่งสินค้ารูปแบบ C2C ในช่วงมีโซเชียลมีเดีย และมีพ่อค้าแม่ค้าขายสินค้าออนไลน์เกิดขึ้นมากมายในประเทศไทย
เรามาดูกันว่าที่ผ่านมารายได้ของเคอรี่ เอ็กซ์เพรส เติบโตแบบก้าวกระโดดแค่ไหน?
ปี 2558 บริษัทเคอรี่ เอ็กซ์เพรส ประเทศไทย มีรายได้ 1520 ล้านบาท
 ปี 2559 บริษัทเคอรี่ เอ็กซ์เพรส ประเทศไทย มีรายได้ 3228 ล้านบาท
สรุปแล้วปีที่แล้วบริษัทเคอรี่ เติบโตแบบติดจรวด รายได้โต 112 %
ก็น่าคิดว่า ในขณะที่หลายคนบ่นว่าเศรษฐกิจไทยไม่ดี แต่จริงๆแล้วก็มีอะไรดีๆซ่อนอยู่ถ้าเรามองในอีกมุมหนึ่ง..
ติดตามเพจลงทุนแมนในเฟซบุ๊คได้ที่